Trinovantit

Trinovantit (myös trinobantit, ) olivat kelttiheimo, joka asui Britanniassa nykyisen Essexin alueella. Sotaisten catuvellaunien päällikkö Cassivellaunus ajoi trinovantien päällikön Mandubraciuksen maanpakoon, ja tästä suuttuneet trinovantit solmivat vuonna 54 eaa. liiton Julius Caesarin kanssa. Caesar valloitti catuvellaunien pääkaupungin mutta joutui pian vetäytymään Galliaan.

Myöhemmin trinovantit rikkoivat Rooman kanssa tekemänsä sopimuksen, sillä roomalaiset perustivat siirtokunnan heimolta ryöstetylle alueelle. Trinovantit liittyivät ikeenien kuningatar Boudiccan kapinaan vuonna 60 ja hävittivät roomalaisten siirtokunnan Camulodunumin.

Lähteet

Kelttiläiset kansat
Essexin historia